Sabiedrība citai politikai

"Sabiedrība citai politikai" (SCP) bija politiskā partija Latvijā, kas tika dibināta , turpinot sabiedriskas organizācijas "Sabiedrība citai politikai un tiesiskai valstij" darbību. Partija pastāvēja līdz , kad tā apvienojās ar Jaunais laiks un Pilsoniskā savienība, izveidojot partiju Vienotība.

 Biedri 

Biedru skaits:
820 biedri (2009. gada martā).Zvirbulis Ģ. Biedru skaitu audzē lēnām. // Latvijas Avīze. 28.03.2009.

 Vadība 

Partijas valdes priekšsēdētājs bija Aigars Štokenbergs un vēlēta valde: Egons Liepiņš, Aleksejs Loskutovs, Artis Pabriks, Edvards Smiltēns, Edgars Štelmahers, Karina Korna, Gundega Rancāne un Inese Vasiļjeva.

 Reģionālās nodaļas un darba grupas 

Partija darbojās reģionos, nodibinot šādas nodaļas:
 Nodaļa Vadītājs Rīgas nodaļa Ainars Lodziņš Jelgavas nodaļa Velga Sutena Liepājas nodaļa Edgars Krūmiņš Rēzeknes nodaļa Gundega Rancāne Valmieras nodaļa Andris Aizsilnieks Ogres nodaļa Viktors Margevičus Jūrmalas nodaļa Juris Iļjenkovs Garkalnes nodaļa Anna Brudne Saulkrastu nodaļa Baiba Meldere Kuldīgas nodaļa Guntis Būmeisters Kandavas nodaļa Edvīns Čākurs Daugavpils nodaļa Aldis Cimoška Ropažu nodaļa Ivo Skudiķis Alūksnes nodaļa Sanita Adlere Tukuma nodaļa Vilnis Pinka Talsu nodaļa Uldis Grantiņš Jēkabpils nodaļa Viktors Vilkaušs Limbažu nodaļa Jānis Uzulēns Kokneses nodaļa Maruta Lāce-Stalidzāne Cēsu nodaļa Raimonds Caune Gulbenes nodaļa Intars Liepinš

 Darbība 
Partija organizēja darba grupas, kurās iesaistīja nozaru profesionāļus un ekspertus. Aktīvākās bija šādas darba grupas, ietverot svarīgākās un aktuālākās nozares: ārlietu, ekonomikas un finanšu, iekšlietu, izglītības, kultūras, labas pārvaldības, labklājības un veselības aprūpes, vides, transporta un sakaru, tieslietu, lauksaimniecības, aizsardzības, Eiropas lietu.

 Partijas reģionu un Eiropas programmas 
SCP uzskatīja, ka "reģioni ir atbalstāmi un attīstāmi, nododot vairāk funkciju pašvaldībām un paredzot lielākus nodokļu ieņēmumus. Tas dos lielāku pašvaldību neatkarību un patiesu iespēju stimulēt reģionu attīstību. Tas neļaus centrālajai valdībai manipulēt ar reģionu lojalitāti valdošajai koalīcijai, tādējādi nodrošinot vairāk demokrātijas".

 Dalība vēlēšanās 
2009. gada pašvaldību vēlēšanās SCP saraksti tika iesniegti 35 novados un 9 pilsētās. SCP kandidēja Rīgā, Daugavpilī, Jelgavā, Jēkabpilī, Jūrmalā, Liepājā, Rēzeknē, Valmierā un Ventspilī. SCP kandidēja arī Alūksnes, Amatas, Auces, Burtnieku, Cēsu, Dagdas, Daugavpils, Dobeles, Durbes, Engures, Garkalnes, Grobiņas, Gulbenes, Iecavas, Ikšķiles, Inčukalna, Jelgavas, Kandavas, Kokneses, Krustpils, Kuldīgas, Ķekavas, Limbažu, Madonas, Ogres, Olaines, Ozolnieku, Pārgaujas, Pļaviņu, Rēzeknes, Ropažu, Saldus, Saulkrastu, Talsu un Tukuma novados. Vēlēšanās SCP ieguva mandātus Jūrmalas un Liepājas pilsētas domēs, kā arī Alūksnes, Auces, Burtnieku, Cēsu, Dagdas, Daugavpils, Dobeles, Durbes, Engures, Garkalnes, Grobiņas, Gulbenes, Iecavas, Ikšķiles, Inčukalna, Kandavas, Kokneses, Krustpils, Ķekavas, Limbažu, Madonas, Olaines, Ropažu, Saulkrastu, Talsu un Tukuma novados.

2009. gada Eiropas Parlamenta vēlēšanās SCP ieguva 3,85% vēlētāju atbalstu, kas nebija pietiekams, lai iegūtu mandātu Eiropas Parlamentā.

11. Saeimas vēlēšanās SCP kandīdēja no Vienotības saraksta kopā ar Jauno laiku un Pilsonisko savienību. Vēlēšanās saraksts uzvarēja, iegūstot 33 mandātu vietas.

 Atsauces 

 Ārējās saites 

 Partijas oficiālā mājaslapa 
 Partijas mājaslapa Eiropas Parlamenta vēlēšanām

Kategorija:Latvijas liberālās partijas